**Indokolás**

**1. alcím**

1. §

A bevezető rész módosítása vált szükségessé, mert a rendelet megalkotására felhatalmazást adó törvényt időközben hatályon kívül helyezték. Jelenleg az önkormányzat eredeti jogalkotói hatáskörében alkothat rendeletet a település címeréről és zászlajáról.

2. §

A hivatal neve is változott a rendelet megalkotása óta, annak átvezetése is megtörtént.

3.§-4.§

Az Alaptörvény rendelkezései alapján a Magyar Köztársaság szövegrész Magyarország szövegre változtatása.

5.§-6.§

A gyártási, forgalmazási díjjal kapcsolatos rendelkezések hatályon kívül helyezése.

**2. alcím**

7. §

A bevezető rész módosítása vált szükségessé, mert a feladatkört megjelölő törvény hatályon kívül helyezésre került.

**3. alcím**

8. §

A bevezető rész módosítása vált szükségessé, mert a feladatkört megjelölő törvény hatályon kívül helyezésre került.

9. §

Az egyes adótörvények módosításáról szóló 2020. évi CXVIII. törvény 99.§ - 100.§-ai 2021. január 1. napjával hatályon kívül helyezték az „ideiglenes jelleggel végzett iparűzési” tevékenységet. Kistolmács Község Önkormányzata Képviselő-testülete **a helyi iparűzési adóról szóló 12/2012. (XII. 6.) önkormányzati rendeleten a fenti módosítást decemberben már átvezette, azonban az említett törvény módosítás miatt az „állandó jelleggel végzett iparűzési” tevékenység megnevezését is szükséges módosítani „iparűzési” tevékenységre, ugyanis a helyi adókról szóló 1990. évi C. törvény csak iparűzési tevékenységre vonatkozó rendelkezést enged szabályozni az önkormányzati rendeletekben. Ez alapján tehát nem elégséges a helyi adóról szóló önkormányzati rendeletben hatályon kívül helyezni** az „ideiglenes jelleggel végzett iparűzési” tevékenységre vonatkozó rendelkezést, hanem az **„állandó jelleggel végzett iparűzési” tevékenység megnevezést is módosítani szükséges.**

**4. alcím**

10. § - 11. §

A 2021. január 1-én hatályba lépett a Letenyei Közös Önkormányzati Hivatal új Szervezeti és Működési szabályzata (a továbbiakban: SZMSZ), amely átalakította a korábbi szervezeti struktúrát. Az SZMSZ újra szabályozta a hivatali osztályok nevét és az osztályok a feladat- és hatáskörét. Az új SZMSZ hatályba lépésével szükségessé vált minden kapcsolódó önkormányzati rendelet hozzáigazítása a megváltozott szabályozáshoz.

**5. alcím**

12. §

A bevezető rész pontosítása vált szükségessé a feladatkört meghatározó jogszabály tekintetében.

13. §

Adminisztrációs hiba javítása, a merev hivatkozás pontatlan volt.

14. §

Az új hivatali SZMSZ hatályba lépésével kapcsolatos módosítások átvezetése.

**6. alcím**

15. § - 17.§

Pontosítások beépítése, átvezetése a rendeleten jogszabályváltozás miatt.

**7. alcím**

18. §

A bevezető rész módosítása vált szükségessé a rendeletalkotásra való felhatalmazást tartalmazó jogszabály hibás megjelölése miatt.

19. §

Az új hivatali SZMSZ hatályba lépésével kapcsolatos módosítások átvezetése.

20. §

Adminisztrációs hiba javítása.

**8. alcím**

21. §

Az új hivatali SZMSZ hatályba lépésével kapcsolatos módosítás átvezetése.

**9. alcím**

22. §

Adminisztrációs hiba javítása (cím elírás).

**10. alcím**

23. §

Hatályba léptető rendelkezést tartalmaz.